cyanic-selkie/wikianc huggingface dataset:
Babe av Styx
«Babe» er ein song av det amerikanske rockebandet Styx. Han vart gjeven ut som den første singelen frå albumet Cornerstone i 1979. Det var den første og einaste Styx-singelen som gjekk heilt til topps på den amerikanske singellista, der han låg i to veker i desember 1979. «Babe» nådde òg niandeplassen på Adult Contemporary-lista. Det låg òg seks veker på toppen av den kanadiske singellista i desember 1979 og inn i januar 1980. Det var òg den einaste songen deira som nådde høgt på den britiske singellista, der han nådde sjetteplassen. Songen gjekk òg til topps i Sør-Afrika.
Bakgrunn og innhald
Songen var skriven av Dennis DeYoung som ei gebursdagsgåve til kona Suzanne. Den ferdige songen vart spelt inn som ein demo med berre DeYoung og Styx-medlemmane John Panozzo og Chuck Panozzo.
Songen var opphavleg ikkje meint å vere ein Styx-song, men James «J.Y.» Young og Tommy Shaw overtydde DeYoung om å gje ut songen på Cornerstone. Dei brukte demoinnspelinga til DeYoung og Shaw til ein gitarsolo over den midtre delen av songen. Songen vart så ein stor hit. I 1999 vart «Babenytta i filmen Big Daddy med Adam Sandler, som spelar ein mann som er stor fan av Styx.
Caught in the Act-versjonen
I 1997 gav det nederlandske gutebandet Caught in the Act ut ein versjon av «Babe» på albumet sitt Vibe. Denne fekk moderat suksess.
Andre versjonar
Alexander O'Neal spelte inn songen i 2008 på albumet hans, Alex Loves. Den filippinske songaren April Boy Regino spelte inn songen i 2000 på albumet hans Super Idol. Ein annan filippinsk songar som har spelt inn songen er Piolo Pascual for filmen Babe, I Love You frå Filippinane.
Heimevernsskulen Dombås
Heimevernsskulen Dombås med det formelle namnet Heimevernets skule- og kompetansesenter (forkorta HVSKS) vart etablert på Dombås i 1947. Skulen driv med utdanning, utvikling, kvalitetssikring og rådgjeving primært for Heimevernet. Han har til saman 24 000 gjestedøger per år.
Skulen vart formelt opna av forsvarsminister Jens Christian Hauge den 27. juni 1948.
Verningen
Verningen er ein tettstad i Larvik kommune i Vestfold og Telemark. Staden har og ligg sju kilometers køyring nordaust for Larvik sentrum, på austsida av Numedalslågen og sør for Europaveg 18.
Her ligg barneskulen Rødbøl skole.
Séïdath Tchomogo
Séïdath Konabe Tchomogo er ein beninsk fotballspelar som har spela på midtbanen for East Riffa Club i den bahrainske fotballigaen, og for det beninske landslaget.
Tchomogo var med i Benin sin stall til afrikameisterskapen i fotball i 2008 og 2010.
Jarle Trå
Jarle Trå er ein norsk fjellklatrar frå Granvin i Hordaland. Han er kjend for å ha prøvt å nå toppen av Mount Everest åleine og utan oksygentilførsel, og andre ekspedisjonar på 8000-metringane i Himalaya. Trå har mellom anna òg kryssa Grønland, og både gått og sykla Noreg på langs.
Sagvåg
Sagvåg er med sine om lag 3300 innbyggjarar den nest største tettstaden i Stord kommune. Tettstaden ligg sørvest i kommunen på øya Stord.
Sagvåg har lange tradisjonar som handelsstad, båtbyggjarstad og som hamn. Mellom anna låg utskipingskaien til Stordø Kisgruber i Sagvåg. Ferja mellom Stord og Bømlo gjekk frå Sagvåg fram til Trekantsambandet opna i 2001.
I dag er Sagvåg mellom anna ei populær gjestehamn for småbåtar i sommarhalvåret.
Plane Table
Plane Tablebreen er ein kort, tilspissa isbre på nordsida av Plane Table som strekkjer seg delvis ned sørveggen av Wright Valley i Victoria Land. Han vart namngjeve i 1997 av Advisory Committee on Antarctic Names (US-ACAN) etter plasseringa ved Plane Table.
Populisme
Populisme er ein ideologi som ønskjer å setje sunn fornuft og røynslene til vanlege menneske opp mot den kalde byråkratiske rasjonaliteten til politiske elitar og institusjonar. Omgrepet vert ofte brukt i nedsetjande tyding, men eit velfungerande demokrati vil alltid ha større eller mindre innslag av populisme.
I politisk debatt vert omgrepet populisme bruka anten som eit skjellsord som nærast er synonymt med demagogi og opportunisme, eller ein noko uklår politisk tendens ein har sett i ulike variantar i ein del land dei siste vel hundre åra. Nemninga blir da bruka om folkelege parti og rørsler som med ulike politiske utgangspunkt rettar seg mot ein elite i samfunnet. Populisme kjem av det latinske ordet for folk.
På slutten av 1800-talet oppstod det i USA eit politisk parti som sjølv kalla seg Populist Party, eller People's Party i nokre av delstatane. Dei stod sterkast i jordbruksstatane i vest, og var ein protest mot begge dei to etablerte partia i landet, mot den politiske eliten på austkysten og i dei store byane, og mot storkapitalen og kapitalistiske mellommenn og spekulantar. Det er derfor vanleg å rekne denne bondepopulismen som ei form for venstrepopulisme. Dette partiet stod ei tid så sterkt at det trua Demokratane si stilling som nummer-to-parti i det US-amerikanske systemet, og heldt sjølv på å bli fremste opposisjonspartiet til Republikanarane.
Også dei russiske narodnikane i same tidsperioden må kunne kallast venstrepopulistar. Dei var bondevenner som ville styrte tsarveldet og godseigarveldet og frigjere bøndene. Det sosialist-revolusjonære partiet PSR («dei sosialrevolusjonære») var framhaldet av narodnikane, og kan reknast som eit venstrepopulistisk parti. Ved valet på grunnlovgjevande forsamling i 1917 var PSR største partiet i Russland.
I Noreg fanst det først på 1970-talet folk i både SV, Senterpartiet og Venstre som kalla seg populistar. Det var folk som var opptekne av økologi attåt sosial utjamning. Bøker av Ottar Brox og Hartvig Sætra inspirerte mange som var skeptiske til sentraliseringa i samfunnet og den teknokratiske eliten i landet. Dette var ein venstrepopulisme som like gjerne og meir presist kunne kallast "grøn sosialisme", ei nemning SV i dag nyttar om politikken sin.
Framstegspartiet er vel det partiet som oftast blir kalla populistisk i Noreg i dag (2005). Da blir det gjerne vist til at partiet lovar store offentlege satsingar og store skatteletter samtidig, altså populisme i tydinga demagogi og opportunisme.
Barreiro
Barreiro har følgjande freguesiaer:
Haukås i Sveio
Haukås er ein matrikkelgard med gardsnummer 96 i Sveio kommune i Vestland. Haukås er i dag eit viktig trafikknutepunkt der riksveg 47 møter E39, og det ligg ein bensinstasjon der.
Fjell i Hedmark
Dette er ei liste over dei 25 høgaste fjella i Hedmark med ein primærfaktor på minst 50 meter.
Sexy
Sexy er eit opphavleg engelsk adjektiv avleidd frå sex som karakteriserer personar, ting, opptreden eller miljø som tiltrekkande eller seksuelt eggjande.
Kva som vert oppfatta som sexy, endrar seg med kulturen. Til dømes melder NRKs Språkteigen at «Knirkestemme er den nye måten å snakke sexy på for unge amerikanske kvinner».
Ole Rabliås
Ole Rabliås var ein norsk høgskulelærar og folkemusikksamlar frå Hemnes, busett på Nesna.
Loch Indaal
Loch Indaal (eller Lochindaal) er ein sea loch eller ein fjord på øya Islay, den sørlegaste av Hebridane utanfor vestkysten av Skottland. I lag med Loch Gruinart i nord vart han danna av Loch Gruinart-forkastinga, som er ei forgreining av Great Glen-forkastinga.
Ole Rabliås
Ole Rabliås var lærar fleire stader i Nord-Noreg, sist på Høgskolen i Nesna som høgskolelektor, til han vart pensjonert i 1991. Gjennom reiser på Helgeland har han samla inn over 600 folketonar. Han har òg spelt inn melodiar gjennom gruppa «Bygdelåten». For dette arbeidet fekk han Nesna kommunes kulturpris i 1993, Nordland fylkes kulturpris i 2003 og Kongens fortenestmedalje i sølv i 2004.
Loch Indaal
Langs nordvestsida ligg landsbyane Bruichladdich og Port Charlotte. På nordaustsida ligg den vesle landsbyen Bridgend og på søraustsida hovudbyen på øya, Bowmore.
Lysa frå dei tre landsbyane langs dei tre sidene av fjorden inspirerte til den kjende folkevisa «The Lights of Lochindaal» av Iain Simpson.
Sør for Bowmore ligg ei 9 km lang sandstrand til Kintra. Denne stranda, kjend som Big Strand, er ei populær badestrand. Stranda ligg i eit område av fjorden kalla Laggan Bay.
Kvelde
Kvelde er ein tettstad i Larvik kommune i Vestfold og Telemark. Staden har og ligg ved Numedalslågen, kring to mils køyring nordom Larvik sentrum.
Her ligg Kvelde kyrkje frå 1871 og barne- og ungdomsskulen Kvelde skole. Staden har òg daglegvarebutikk, bensinstasjon, jarnvarebutikk, grendehus, bedehus, fotballbane og to barnehagar. Verksemdene Kvelde Mølle og Knaskerøtter held til her.
Nerva av Romarriket
Marcus Cocceius Nerva , eller berre Nerva, var keisar av Romarriket frå 18. september år 96 til 27. januar år 98.
Solskjel
Solskjel, eller Solskjelsøya, er ei øy lengst nordaust i tidlegare Tustna kommune på Nordmøre. Øya høyrer no til Aure kommune og ho er mellom anna kjend for to slag under Harald Hårfagre si rikssamling kring år 900 og for eit slag under borgarkrigen i 1208.
Sør-Afrika
Sør-Afrika er ein stat i det sørlege Afrika. Landet grensar til Botswana, Eswatini, Mosambik, Namibia og Zimbabwe og omsluttar Lesotho.
La Rioja
La Rioja er ein av sytten autonome regionar og ein provins i Spania. Regionshovudstaden er Logroño. Andre byar i provinsen er Calahorra, Arnedo, Alfaro, Haro, Santo Domingo de la Calzada og Nájera.
Sør-Afrika
Det bur ei rekke ulike folkegrupper i dette landet, noko som blir reflektert i dei offisielle språka afrikaans, engelsk, ndebele, svati, sør-sotho, nord-sotho, tsonga, tswana, venda og xhosa. Sør-Afrika er òg det afrikanske landet med flest innbyggjarar av europeisk og av opphavleg afrikansk og europeisk avstamming, i tillegg til den største gruppa av indarar utanfor Asia. Det er med andre ord eit fleirkulturelt land, noko som speglar seg i det mangefarga flagget og i valspråket: Ulike folk går saman.
La Rioja
Historie
I romartida var området som i dag utgjer La Rioja busett av folka beronar (sentralt), autrigonar (i nord og i vest) og vaskonar (i sør og aust). Området var då ein del av provinsen Hispania Tarraconensis.
Sør-Afrika
Landet er kjend for å ha utvikla ein svært streng raseskiljepolitikk, såkalla apartheid, som favoriserte kvite og avgrensa farga innbyggjarar geografisk, økonomisk og kulturelt. Etter fleire år med indre protestar og etter kvart sanksjonar frå utlandet avvikla landet denne politikken på 1990-talet, og heldt sitt første demokratiske val den 27. april 1994. Den første folkevalde presidenten blei den då 75-årige Nelson Mandela.
La Rioja
Historie
I mellomalderen var La Rioja eit mykje omstridd område. Vestgotarane oppretta hertugdømet Cantabria som truleg inkluderte det meste av La Rioja, som eit grensemark mot vaskonane. Etter den muslimske invasjonen i 711 vart La Rioja ein del av det muslimske området Al Andalus.
Sør-Afrika
Klima
Sør-Afrika er kanskje det landet i Afrika med mest ekstreme vêrforhold, og her kan ein ha både hagl, tornadoar og snøstormar. Men desse forholda er lokale, og oppstår ikkje ofte. Store delar av Sør-Afrika er solrikt og varmt.
Kysten av Western Cape strekkjer seg inn i Atlanterhavet, med Cape Town i midten, og har eit middelhavsklima. Sommaren er varm og tørr (med temperaturar litt lågare enn t.d. Italia), medan vinteren er kjølig med litt regn. Cape Town har ein årleg nedbørsnormal på 509 mm. Langs resten av kysten frå Port Elizabeth til Natal er sommaren den våtaste tida på året med regn- og torebyer frå oktober til mars. Durban har ein normal årsnedbør på 1008 mm. Temperaturane aukar jo lenger nord ein kjem, men sjølv i januar, den varmaste månaden, er kysten av KwaZulu-Natal ofte under 28 °C på dagtid, men nettene kan vere ganske behagelege.
La Rioja
Historie
Tidleg på 900-talet erobra Sancho I av Pamplona det meste av området, bortsett frå den lågare regionen rundt Arnedo, som kom under kontrollen til hans allierte, Banu Qasi av Tudela. La Rioja danna ei kort stund det sjølvstendige kongedømet Viguera frå 970 til om lag 1005, då det vart ein del av Kongedømet Pamplona. Nájera, i Rioja, var ofte hovudstad i kongedømet.
Sør-Afrika
Klima
Karooplatået og Drakenbergfjella skil kysten frå dei tørre, indre områda. KwaZulu-Natal kan få ein god del regn om hausten og våren. Drakenbergfjella kan bli nokså kalde om vinteren, men dagtemperaturen kjem vanlegvis over 10 °C. Om sommaren kan områda nord for Lesotho få torevêr dagleg — av og til svært kraftige med alvorlege haglbyger. Desse kan produsere hagl på storleik med golfballar, og av og til tornadoar. Ettermiddagsbyene flyttar seg vanlegvis austover over Highveld og når fram til Pretoria og Johannesburg om kvelden, men sjeldan så langt som til Lowveld. Pretoria har ein normal årsnedbør på 784 mm, medan Johannesburg har 710 mm. Lowveld har varme somrar, med temperaturar godt over 30 °C. Vintrane er milde og om nettene vert det sjeldan frost.
La Rioja
Historie
Etter sjølvstendet til Castilla i 1035, kjempa det nye kongedømet hardt mot Pamplona over områda Bureba, La Rioja og andre. I 1076, etter mordet på Sancho VI, vart Navarra delt mellom Castilla og Aragon. Castilla fekk La Rioja og mange andre land som hadde høyrt til Navarra.
Sør-Afrika
Klima
Johannesburg ligg 400 m høgare enn Pretoria og får ein god del meir vind, sjølv om byane ligg nær kvarandre. Om vinteren kan begge frå frost om natta før temperaturen stig til rundt 20 °C om ettermiddagen. Dei nordvestlege områda, og særleg Northern Cape, er tørrare og varmare, og desse områda får berre 100–200 mm i nedbør. Den nordvestlege kysten får svært lite nedbør, og er forholdsvis kjølig på grunn av den kalde havstraumen utanfor. Av og til kan derimot ein varm austleg vind sende temperaturen over 30 °C.
La Rioja
Historie
Sidan 1134 kjempa García Ramírez gjenopprettaren og sonen hans Sancho VI den kloke bittert mot Castilla for å få tilbake dei tidlegare pamplonske områda. Først i 1179 vart det signert ein fredsavtale der La Rioja endeleg vart avstått til Castilla.
Området vart delt mellom provinsane Burgos og Soria fram til den administrative endringa av Riego i 1822 som skapte provinsen Logroño.
I 1980 vart namnet på provinsen endra til La Rioja og i 1982 vart han ein autonom region med same namn.
Geografi
La Rioja grensar til Baskarland (provinsen Álava), Navarra, Aragón (provinsen Zaragoza) og Castilla y León (provinsane Soria og Burgos). Elva Ebro renn gjennom denne regionen, og det same gjer elva Oja, som har gjeve namn til regionen.
Klima
Regionen har hovudsakleg middelhavsklima. Rioja Alta får meir nedbør enn Rioja Baja. Gjennom heile regionen varierer den årsmiddeltemperaturen frå 11,8 °C til 31,8 °C og nedbøren varierer frå 300 til 600 mm på eit år. Vinden Cierzo er særs vanleg rundt La Rioja om vinteren.
Forbrenningsmotor
Ein forbrenningsmotor er ei varmekraftmaskin som omsett kjemisk energi i drivstoff til mekanisk arbeid ved hjelp av kontrollert forbrenning.
Klassifisering
Det finst mange ulike forbrenningsmotorar, som kan klassifiserast på ulike måtar. Ei vanleg klassifisering er å dela dei inn i to hovudgrupper: motorar med utvendig forbrenning og motorar med innvendig forbrenning. Desse to hovudgruppene kan så klassifiserast vidare, som til dømes:
For å letta oversyner er finare klassifiseringar plassert i underartiklane som handlar om dei ulike motortypane.
Historisk oversyn
Det historiske oversynet under er stort sett berre ei opplisting av datoar, som er meint å gje eit raskt oversyn over dei ulike oppfinningane og utviklinga innan forbrenningsmotorteknologi. Artiklane som handlar om dei ulike motortypane har meir utfyllande stoff om soga til motorane dei handlar om.
Kjelder
Spalovací motor
Nevlunghavn
Nevlunghamn, også skrive Nevlunghavn, ligg på Skagerrakskysten sørvest i Larvik kommune i Vestfold og Telemark. Nevlunghamn – eller Havna, som staden heiter på folkemunne – ligg ytst på «neset» på Vestfold-sida av Langesundsfjorden, som den ytste utposten i fylket mot Skagerrak. Staden voks fram som fiskevær og loshamn, og det opphavlege preget er godt teke vare på. Staden høyrde tidlegare til Brunlanes kommune, som i 1988 vart del av Larvik kommune. SSB reknar Nevlunghamn og Helgeroa, som ligg litt lenger nord, som ein samanhengande tettstad med.
Losing og fiske
Dei fyrste innbyggjarane som slo seg ned i Nevlunghamn på siste halvdel av 1600-talet, dreiv med losing og fiske. Etter kvart voks det fram ein karakteristisk busetnad lunt plassert under Havneberget - eller Kikkærsberget, som det òg vert kalla lokalt. Her sat losane og speida etter skip som skulle ha los. Stadet vart kjend for sine uredde og dugande losar og losyrket gjekk i arv frå far til son i generasjon etter generasjon.
Havnefjorden er godt verna mot havet av Bramskjera. I tidlegare tider kunne fjorden vere full av seglskuter som søkte ly mot storm og uvêr.
Ferieområde
Nevlunghamn er eit populært ferieområde med mange hytter og sommarhus og campingplassen Oddane Sand, som har ei godt vitja badestrand. Rett ved Oddane sand ligg Gurvika, som er ein feriestad for funksjonshemma.
Den plasseringa har gjort Nevlunghamn til ei mykje vitja gjestehamn for seglbåtar. Her er fleire serveringsstader, og på bryggja kan ein om sommaren kjøpe fersk fisk, reker og krabbe. I sjølve Havna bur det ca 650 menneske. Med alle sommargjestene sju-åttedoblast innbyggjartalet.
Inst i Havnebukta ligg Omrestranda med sandstrand og langgrunne.
Humlesekken
Ved innseglinga til Nevlunghamn frå vest ligg det vesle skjeret Humlesekken med den karakteristiske kjempesteinen «Munken», som ser ut å vilje rulle ut i havet kva tid som helst. Etter segna gjorde to jøtlar kur til ei møy på Jomfruland. Ho sa at han som kasta ein stein lengst frå Jomfruland skulle få henne. I fylgje segna hamna ein av steinane på Humlesekken og har sidan lege der.
Mølen
Like vest for Nevlunghamn ligg Mølen, der Vestfoldraet, den gigantiske moreneryggen frå istida, forsvinn ned i havet. Det særmerkte landskapet med sine 16 storrøyser og talrike mindre steinvollar er ikkje vesentleg endra sidan dei siste gravminna vart bygd der, truleg noko før vikingtida. Området har ein særeigen geologi og flora og er freda.
Verneverdig stad
I 1991 vart Nevlunghamn peikt ut som Vestfold sin kandidat til Riksantikvaren si utnemning av dei stadane i Noreg som hadde mest opphavleg miljø og var best teke vare på. Dette førte samstundes Nevlunghamn inn på UNESCO si internasjonale liste over verneverdige stader. I kommuneplanen for Larvik er Nevlunghamn ein av stadene som er underlagd særskilde vernereglar. Reglane omfattar ikkje berre ein vesentleg del av busetnaden (kring 70 hus), men òg dei karakteristiske rundsvaa, som busetjinga smidig føyer seg rundt.
Fabelprosa
Fabelprosa er eit omgrep lansert av duoen Bing & Bringsværd. I norsk daglegtale kan ein rekne fabelprosa for å meine både Fantasy, Science Fiction og fantastisk litteratur.
Dei ser på Science Fiction som ein måte å gripe an eitt tema på, heller enn som ein litteratur om bestemte tema som Western. Sånn sett ser dei Science Fiction som nærskyld eventyret og fablane.
Ein kan mistenkje eit slektskap mellom Bing & Bringsværd sitt «fabelprosa», og det engelske uttrykket «speculative fiction».
Skarvfamilien
Skildring
Skarvar er middels til store vassfuglar og varierer i storleik frå pygmeskarv, Phalacrocorax pygmaeus, på så lite som 45 cm og 340 gram og til den ikkje-flygedyktige galapagosskarv, Phalacrocorax harrisi, med ein maksimal storleik på 100 cm og 5 kg i kroppsvekt. Den nyleg utdøydde brilleskarven Phalacrocorax perspicillatus, vart jamvel større, opp til 6,3 kg. Dei fleste, inkludert nesten alle artar på den nordlege halvkula er i hovudsak mørke i fjørdrakta, medan somme på den sørlege halvkula er svarte og kvite, og nokre få, til dømes kvithalsflekkskarv på New Zealand er ganske fargerik. Mange artar har eit farga område på huda i ansiktet som kan lyse blått, oransje, raudt eller gult, og vanlegvis vert dette området meir klårt i farga i hekkesesongen. Nebbet er langt og tynt, overnebbet er bøygd ned i enden. Skarvar har symjehud mellom alle fire tærne, som slektningane sine.
Dette er kystfuglar i større grad enn pelagiske artar, i nokon grad har skarvar òg kolonisert vassdrag, som til dømes flodskarv i Sør-Amerika, faktisk synest den opphavlege skarvstamfaren å ha vore ein ferskvassfugl, vurdert ut frå habitatet til dei eldste i utviklingslinja. Utbreiinga til denne gruppa er verda rundt, men dei har ikkje kolonisert dei sentrale Stillehavsøyane.
Alle skarvartar er fiskeetarar og fangstar på små ål, fisk og til og med på vasslangar. Dei dukkar frå vassoverflata, mange artar gjer det karakteristiske halvstupet frå overflata før dei går ned. Under vatnet vert dei kraftige føtene nytta til framdrift. Det finst målingar som viser at somme artar kan gå ned til ei djupn på 45 meter.
Når skarvar er på land for kvile, held dei ofte vengene ut i sola. Ein detaljert studie av storskarv konkluderer med at det utan tvil er for å tørke fjørdrakta. Alle skarvar har gumpkjertelsekret som dei smørar på fjørene.
Skarvar er kolonirugarar, dei rugar i tre, på holmar eller i klippeveggar. Egga er bleikblå i farga. Vanlegvis er det berre eit kull i året. Foreldra gulpar opp mat til ungane. Ungane har djupe klossete nebb som liknar meir på nebba til pelikanungar enn på nebbet til dei vaksne.
Artslista
Skarvar i rekkjefølgje etter eBird/Clements Checklist v2019 med norske namn etter Norske navn på verdens fugler:
Fjellklatring
Fjellklatring er ein aktivitet innan friluftsliv og ei spesifikk grein innan sporten klatring. Fjellklatring innber klatring i bratte, regulære fjell og bergveggar. Det ekskluderer slake fjell og andre klatreformer som buldring og isklatring i fossefall.
Fjellklatring blir også brukt av enkelte innan klatremiljøet som ei beskriving av ein del av aktiviteten tinderangling, der ein klatrer fleire fjell på same tur, over ein lengre periode.
Dagens Næringsliv
Dagens Næringsliv er ei norsk dagsavis som kjem ut i Oslo, og som i hovudsak satsar på nyhende om økonomi, politikk, nærings- og samfunnsliv. Avisa vart stifta i 1889 som eit organ for shipping-bransjen under namnet Norsk Sjøfartstidende, kom med første utgåva 1. januar 1890 og skifta namn til Norges Handels og Sjøfartstidende i 1912.
Avisa utvida sin redaksjonelle profil under namnet Dagens Næringsliv i 1980 og har i dag korrespondentar i seks utanlandske og fire norske byar i tillegg til hovudredaksjonen i Oslo.
Haukås
Haukås er eit norsk stadnamn.
Dagens Næringsliv
Avisa er lett attkjenneleg då den vert trykt på rosa papir.
Haukås
Det finst fleire stader som heiter Haukås:
Dagens Næringsliv
Dagens Næringsliv er ein del av konsernet Norges Handels og Sjøfartstidende.
Boat on the River
«Boat on the River» er ein song frå 1979 av Styx frå albumet Cornerstone. Han vart gjeven ut på singel i 1980, men gjekk ikkje inn på lista i heimlandet USA. Han vart derimot populær i fleire europeiske land og nådde topp 5 i Tyskland, Austerrike, Israel og Sveits. I Sveits gjekk han heilt til topps.
Haukås
Haukås som etternamn
Det er 852 nordmenn som har Haukås som etternamn (2008).
Boat on the River
Songen er blitt spelt inn av Seventh Avenue, Guano Apes og finske Riki Sorsa. Songen er òg blitt spelt av tyrkiske Metin Özülkü og det tyske folkrockbandet Fiddler's Green.
Ain't Too Proud to Beg
Historie
Motown gjorde det slik at produsenten som hadde hatt den største hitten med ei gruppe vart hovudprodusenten for denne gruppa, og fekk førstevalet då nye singlar skulle veljast av kvalitetskontrollavdelinga til Motown. I 1966 hadde låtskrivaren og produsenten Smokey Robinson fått kreativ kontroll over The Temptations etter fleire hitsinglar som «The Way You Do the Things You Do», «My Girl» og «Since I Lost My Baby».
Norman Whitfield, ein framgangsrik låtskrivar og produsent i Motown som hadde hatt suksess med Marvin Gaye og The Velvelettes, hadde arbeidd med the Temptations på singlar som «Girl (Why You Wanna Make Me Blue)» (1964) og trakta etter å ta over rolla til Robinson som produsenten deira. Då han omsider hadde fått laga ein instrumental song han meinte var bra nok, hyrte Whitfield tekstforfattaren Edward Holland, Jr. (frå Holland-Dozier-Holland) for å skrive teksten til instrumentalen. Sjølv om Holland ikkje trudde Whitfield hadde sjanse til å ta over for Robinson (som mellom anna var ein god ven av administrerande direktør i Motown, Berry Gordy), skreiv han teksten til songen som fekk namnet «Ain't Too Proud to Beg».
The Temptations var nøgd med songen, og følte at den blues-inspirerte melodien og dei James Brown-liknande blåsarane var ei utvikling av stilen deira. David Ruffin song solovokal på songen, og Whitfield tok med seg innspelinga til kvalitetskontrollavdelinga i Motown.
Etter to møter vart ikkje songen vald ut. Han vart omtalt som bra, men mangla meir fylde. Whitfield gjorde så ei tredje innspeling av songen med eit anna arrangement for vokale til David Ruffin. Han plasserte vokalen så høgt som det var mogeleg for Ruffin å gå, slik at han verkeleg måtte presse på alt han hadde for å klare å gjennomføre songen. Temptations og Whitfield var no sikre på at dei hadde ein stor hit på gang, men då både «Ain't Too Proud» og «Get Ready», ein Temptations-song skriven og produsert av Smokey Robinson med Eddie Kendricks på solovokal, dukka opp på det same kvalitetskontrollmøtet, vart songen til Robinson vald ut, sidan det var slik praksisen var med Robinson som hovudprodusent for bandet. Whitfield var skuffa over avgjersla, men fekk ein lovnad om at viss ikkje «Get Ready» nådde Topp 20 på poplista, så skulle «Ain't Too Proud» verte den neste singelen.
«Get Ready» nådde førsteplassen på R&B-lista, men berre 29. plassen på poplista. Som lovd vart «Ain't Too Proud To Beg» gjeve ut som neste singel. Han nådde òg toppen av R&B-lista og 13. plassen på poplista. Etter at Whitfield produserte to hitsinglar til på rad for the Temptations («Beauty Is Only Skin Deep» og «(I Know) I'm Losing You»), vart han den nye hovudprodusenten til the Temptations.
Andre utgåver
«Ain't Too Proud to Beg» har sidan han kom ut i 1966 vorte spelt av mange andre artistar, som Rick Astley, Willie Bobo, Count Basie and his Orchestra, J. J. Jackson, The J. Evans Band, Ben Harper og andre. Mest suksess hadde The Rolling Stones med utgåva som kom på albumet It's Only Rock 'n' Roll i 1974. Som originalutgåva vart Stones-utgåva ein hit i USA og gjekk til 17. plass på poplista.
Norsewood
Norsewood er ein tettstad som ligg i den nordlege enden av Tararuadistriktet, sør i Hawke's Bay på New Zealand, midt i det som eingong var det tettvaksne skogområdet som vart kalla «Seventy-Mile-Bush» («70-milsskogen»). Innbyggjartalet er i dag omkring 330 menneske. Tettstaden er delt i to av riksvegen State Highway 2; Upper Norsewood og Lower Norsewood (øvre og nedre Norsewood).
Historie
Tettstaden vart grunnlagd i 1872 då det kom om lag 360 nordmenn og 11 svenskar med skipet «Høvding» til Napier den 15. september, etter ei sjøreise som hadde vara i 108 dagar. Tidlegare same dagen kom også det engelske skipet «Ballarat» til Napier. Blant passasjerane her var om lag 70 danskar. Av passasjerlistene går det fram at mange av dei norske innvandrarane i den første bølgja kom frå Vestfold og Østfold. Denne innvandringa var komen i stand etter at styresmaktene på New Zealand hadde sendt representantar til dei skandinaviske landa for å få folk til å vandra ut til New Zealand. Dei fleste av desse skandinavane vart dei første nybyggjarane i Norsewood, resten — for ein stor del danskar — grunnla byen Dannevirke, om lag 22 km unna. I løpet av dei første åra med tilrettelagt innvandring av skandinavar (1871—1876) kom det i alt 3227 til landet. I 1878 utgjorde skandinavane litt over 1 % av innbyggjartalet på New Zealand, den høgaste prosentdelen dei nokon gong nådde.
Norsewood vert bygd
I dei neste åra kom hundrevis av andre nybyggjarar som streva for å skapa seg eit nytt liv på mange av 40-acre gardane i Norsewood — som dermed vart den viktigaste tettstaden i området. Blant desse menneska var mange fleire nordmenn, og også svenskar, danskar, tyskarar og britar. Livet var svært strevsamt for mange av desse, og fattigdom var velkjent i distriktet. Dei vart også utsette for naturkatastrofar, som flaum i 1880, og ein stor brann i 1888 øydela mykje av Norsewood og gjorde om lag 170 menneske heimlause.
New Zealandske styresmakter hadde lova å sysselsetja desse innvandrarane med ymse former for offentleg arbeid, mellom anna bygging av vegar og jarnveg. Men ting gjekk ikkje alltid som planlagt, særleg ikkje etter at landet gjekk inn i økonomiske nedgangstider kring 1880.
Kultur og språk
I dei tidlegaste åra kom det ei kort tid ut fire aviser på skandinaviske språk i området. Men dei fleste av innvandrarane ønskte å verta naturaliserte britiske borgarar, og heimemålet vart borte etter første eller andre generasjon. I Norsewood vart det tala norsk fram til i 1920-åra.
Ved eithundreårsfeiringa av Norsewood i 1972 auka interessa for norsk kultur og tradisjon, men ikkje for språket. Det som no lever att av det norske språket, er eindel etternamn, gatenamn og innskrifter på gravsteinar.
UBSHV
UBSHV er ei forkorting som står for Utskrive befalskurs for Sjøheimevernet. Dette er eit befalskurs som vert arrangert på Befalsskulen for Sjøforsvaret.
Sjkhara
Toppen vart først klatra i 1888 via nordaustryggen av eit britisk og sveitsisk lag av U. Almer, J. Cockin og C. Roth. Ruta er framleis ein av dei lettare og meir populære rutene på fjellet. Den første totale kryssinga av Bezingiveggen var i 1931 av austerrikarane K. Poppinger, K. Moldan og S. Schintlmeister.
Sjkhara vert berre klatra av «ei handfull mengd menneske» kvart år på grunn av dei vanskelege rutene, høgda og den avsides plasseringa.
Torino-provinsen
Torino-provinsen (italiensk Provincia di Torino) er ein tidlegare provins i Piemonte i Italia. Hovudstaden var Torino. Provinsen eksisterte fram til 31. desember 2014, då han blei erstatta av storbyområdet Torino.
Han hadde eit areal på 6 821 km² og totalt 2 121 233 innbyggjarar (2004). Det var 315 kommunar i provinsen og dei største av desse var:
Octavia Sperati
Octavia Sperati er eit band frå Bergen som spelar heavy metal. Musikken byggjer på sjangeren doom metal, med tunge gitarriff og ein meir ethereal-inspirert vokal. Bandet har gjeve ut to album (Winter Enclosure, (2005), og Grace Submerged, (2007)) i tillegg til ein EP (Guilty (2002).
Reynolds Bench
Reynolds Bench er ein nesten flat benk, eller mesaliknande fjell, 6 nautiske mil (11 km) lang og 2 nautiske mil (3,7 km) brei, med ei jamn snødekt flate og bergutspring i dei bratte sidene. Fjellet ligg ved nordsida av Kelley Massif, som det ser ut som det heng saman med, langs sørsida av den øvre Cliffordbreen i Palmer Land. Han vart kartlagd av US Geological Survey (USGS) i 1974. Han vart namngjeve av Advisory Committee on Antarctic Names (US-ACAN) etter Richard L. Reynolds, ein geolog i geolog-gruppa frå USGS som vitja Lassiter Coast i 1970-71.
Octavia Sperati
Albumet Winter Enclosure (2005) vekte stor interesse, og har hausta gode kritikkar og høge terningkast.Eit særmerke ved denne gruppa er at ho er samansett av nesten berre kvinnelege musikarar, noko som er svært uvanleg i denne sjangeren.
Med den store suksessen i Noreg fekk bandet også interesse i utlandet, og etter ein kort konserttur i Noreg heiv dei seg med som oppvarming for Cradle of Filth og Paradise Lost allereie hausten 2005. Dei hadde sjølve i sluttan av 2007 ein turné i Storbritannia.
Beit Jala
Beit Jala (arabisk بيت جالا) er ein palestinsk, kristen by i Betlehem guvernement på Vestbreidda. Beit Jala ligg 10 km sør for Jerusalem, på vestsida av Hebronvegen, ovanfor Betlehem, 825 meter over havet. I 2007 hadde Beit Jala 11 758 innbyggjarar i følgje Palestinsk statistisk sentralbyrå. Kring 75 % av folkesetnaden var kristne (hovudsakleg gresk-ortodokse) og kring 25 % muslimar.
Borrowed Time av Styx
«Borrowed Time» er ein song av Styx frå 1979 på albumet Cornerstone.
«Borrowed Time» var den tredje singelen gjeve ut frå Cornerstone. Singelen nådde 64. plassen på den amerikanske singellista i april 1980.
Det vart filma ein musikkvideo til songen der dei framfører songen på ein scene.
Bandet opna konsertane sine med denne songen i 1979 og 1980, og som ekstranummer i 1981 og 1982.
Beit Jala
Osmansk tid
Innbyggjarane i Beit Jala deltok i bondeopprøret i Palestina i 1834 mot Ibrahim Pasha, den egyptiske guvernøren i Syria. Ein meinte at innbyggjarane hadde teke del i plyndringa av egyptisk eigedom, og 31. mai gjekk egyptiske soldatar til åtak mot landsbyen. Ibrahim Pasha stoppa åtaket, men minst 33 menn og kvinner vart drepne. I tillegg vart alle dyra i landsbyen fjerna. Åtaket mot Beit Jala førte til opprør frå Ta'amira-stamma, ei lokal beduin-stamme, som gjekk inn i Betlehem for å hjelpe til med forsvaret der.
Kolbjørn Ekker
Kolbjørn Ekker er ein tidlegare norsk fotballspelar fødd i Namsos. Han spela for Bryne FK i sesongane 1987/1988. Han er særleg kjend for å ha laga det einaste målet i cupfinalen i 1987. Målet kom i andre ekstraomgang i kampen, og Bryne FK slo SK Brann.
Beit Jala
Osmansk tid
I 1952 gjekk Det israelske forsvaret til eit hemnåtak mot Beit Jala, der sju sivile vart drepne og det vart klaga på at Israel hadde brote våpenkvileavtalen. Dei sameinte nasjonane sin organisasjon for overvaking av våpenkvile fordømde Israel for å ha brote avtalen.
Néa Zíkhni
Néa Zíkhni (gresk Νέα Ζίχνη) er ein distriktsby og ein kommune i periferieininga Sérres i periferien Sentral-Makedonía i Hellas. Han ligg aust for Sérres og grensar i nordaust mot periferieininga Dráma i periferien Aust-Makedonía og Thráki.
Administrativ inndeling
Frå 2011 omfattar kommunen Néa Zíkhni òg den tidlegare kommunen Alistráti. Dei to tidlegare kommunane er no kommunaleiningar.
Beit Jala
Osmansk tid
Den palestinske sjølvstyresmakta tok kontroll over byen etter Osloavtalen i 1993.
Néa Zíkhni
Administrativ inndeling
Ved folketeljinga i 2011 hadde kommunen 12 397 innbyggjarar, medan kommunaleininga Néa Zíkhni hadde 9 309 og tettstaden med same namn 2 530 innbyggjarar.
Sjota Rustaveli-toppen
Sjota Rustaveli er eit fjell i sentrale delar av Store Kaukasus, på grensa mellom Svaneti i Georgia og Kabardino-Balkaria i Russland. Det har ei høgd på 4 860 meter over havet, og vert rekna som det niande høgaste fjellet i Kaukasus. Fjellet har namn etter diktaren Sjota Rustaveli.
Néa Zíkhni
Byar og tettstader
Dei største byane og tettstadene i kommunen er:
Sjota Rustaveli-toppen
Fjellsidene er dekte med isbrear og nokre av dei strekker seg langt ned i dei omliggande dalane.
Jørn Hagen
Jørn Hagen er ein norsk fotballspelar som spelar for Sandnes Ulf. Han spelar mest i forsvaret.
I tillegg til fotballspelinga arbeider han som lærar.
Ålesund kommune
Ålesund er ein kommune på Sunnmøre i Møre og Romsdal. Byen Ålesund er i dag regionssenter for heile Sunnmøre, han er kjend for sine mange bygningar i jugendstil, bygde i attreisinga etter bybrannen i 1904. Ålesund kommune fekk sine noverande grenser etter kommunereforma 2020 då dei tidlegare kommunane Ålesund, Ørskog, Skodje, Haram og det meste av Sandøy kommune blei slåtte saman til nye Ålesund kommune. Heile landarealet inkludert innsjøar er no ca. 632 km²., meir enn det femdoble av arealet før år 2020, av dette er i dag 41 km² jordbruksareal.
Ålesund ligg ytst ved fjordsystema på Sunnmøre og inkluderer øyane Hessa i vest, Aspøya og Nørvøya i midten, og halvdelen av Oksnøya i aust. I nord ligg Ellingsøya åtskilt frå dei førstnemnde øyane ved Ellingsøyfjorden, men det er tunnelsamband under fjorden frå byen. Hamna i Ålesund er stoppestad for Hurtigruta og tek òg imot ferjer og lasteskip frå mellom anna Hamburg, Newcastle og Kingston upon Hull.
Byen ligg nær både rike fiskebankar og kystleia mellom nord og sør, og har lenge vore ei viktig fiskehamn. I 1824 vart han eksportsenter for klippfisk til Spania, noko som førte til stor vekst og bystatus i 1848. På 1950- og 60-talet var Ålesund ei av dei viktigaste sildehamnene i verda.
Andre industriar som har vore viktige for byen er skipsbyggjing og trikotasje.
Historiske hendingar
Ålesund vert først nemnd i skriftlege kjelder på 1500-talet, då handelsmenn frå Bergen busette seg ved sundet mellom Aspøya og Nørvøya.
Bybrann
23. januar 1904 vart Ålesund ramma av ein brann. Brannen starta på Aspøya, i Aalesund Preserving Co.s fabrikk, som låg der Nedre Strandgate 39 ligg i dag. Brannen slutta like vestanfor det som i dag blir kalla Brusdalshagen, det vil seie Borgundvegen 39. Det siste og austlegaste huset som brann, stod der Borgundvegen 37 står i dag. Totalt gjekk det med om lag 850 hus, og berre om lag 230 hus stod att innanfor bygrensene. Berre ein person omkom under brannen.
Kultur
Ålesund held festivalar året gjennom, nokre av dei største inkluderer:
Holla
Holla er ei tidlegare sjølvstendig kommune i Telemark fylke, oppretta som Holla formannskapsdistrikt i 1837.
Det meste av Holla kommune, med 4 093 innbyggarar, blei slått saman med Lunde 1. januar 1964 til den nye Nome kommune.
Valebø krets i Holla, med 259 innbyggarar, blei samtidig slått saman med Gjerpen, Skien og Solum til den nye Skien kommune.
Skodespelaren Gisle Straume var fødd i Holla.
Tustna Kveitefarm ASA
Tustna Kveitefarm ASA held til på Fætten industriområde på Feta i Golma ved Tømmervågen på Tustna i Aure kommune. Føretaket vart stifta i 1998 og driv oppdrett av kveite.
Norsk Astronomisk Selskap
Norsk Astronomisk Selskap (NAS) er ein ideell organisasjon som har til formål å fremma interesse for og å spreia kjennskap til astronomi. Foreininga sitt formål er òg å støtta amatørverksemd med råd og anvisingar. Hovudkontoret ligg i Oslo, men foreininga har lokalforeiningar spreidde over heile landet.
Foreininga blei stifta den 25. februar 1938 etter initiativ ifrå Svein Rosseland, professoren som òg grunnla Institutt for teoretisk astrofysikk (ITA) i Oslo. Medlemsbladet heiter Astronomi og blir utgitt seks gongar i året.
Schmitt Mesa
Schmitt Mesa er ein mesa i Antarktis kalla opp etter Waldo L. Schmitt. Det er eit markant, hovudsakleg isdekt fjell som er 8 km langt og like breitt, og utgjer den sørlege delen av Latady Mountains ved foten av Den antarktiske halvøya.
Han vart kartlagd av USGS frå landmålingar and USN flyfoto, 1961-67. Han vart namngjeve av US-ACAN etter Schmitt, marinbiolog ved Honorary Research Associate i Smithsonian Institution.
Lauvsprett
Lauvsprett var lagsavisa til mållaget Heimhug i Tromsø. Bladet var, som vanleg var for lagsaviser i den tida, ei handskrive lagsavis, som vart lese høgt på lagsmøta. I perioden 1907-1914 kom Lauvsprett ut som trykt avis, på grunn av diskusjonane kring innføringa av sidemålsstilen.
Tan
Tan har fleire tydingar:
Abwehr
Abwehr var namnet på den tyske militære etterretningstenesta frå 1921 til 1944, då etterretningstenesta vart underlagd SS.
Leiaren av Abwehr under den andre verdskrigen var admiral Wilhelm Canaris.
Kåre Valebrokk
Kåre Valebrokk var ein norsk pressemann.
Kåre Valebrokk vaks opp i Kristiansand med foreldra Inga Røyrås og Peder Valebrokk, som var forhandlar av landbruksmaskinar. Han utdanna seg til diplomøkonom ved BI. Frå 1968 til 1979 arbeidde han i næringslivet. I 1980 begynte han som journalist i VG. Frå 1985 til 1999 var han redaktør/sjefsredaktør i avisa Dagens Næringsliv, og hadde ei nøkkelrolle i arbeidet må å etablere avisa som fram til 1987 hadde namnet Norges Handels- og Sjøfartstidende som den viktigaste økonomiavisa i Noreg.
Han var ansvarleg redaktør og administrerande direktør i Norsk TV 2 frå 11. oktober 1999 til 13. juni 2007.
Frå 2008 var han leiar for styret i Bergen kunstmuseum.
Kåre Valebrokk er far til Per Valebrokk, sjefredaktøren i E24.
Henning Mankell
Henning Mankell var ein svensk forfattar og teaterregisør. Med kriminalbokserien om politietterforskaren Kurt Wallander frå Ystad i Skåne har han vorte ein storselgande forfattar ikkje berre i Sverige og resten av Norden, men også internasjonalt. Han har m.a. vunne Glassnøkkelen 1992 for Mördare utan ansikte.
Han vart fødd i Stockholm, men voks opp i Härjedalen. Frå 1991 hadde han bustad i Maputo i Mosambik, og arbeidde der som teaterregisør og dramaturg. Han hadde også ein heim i Göteborg.
Skorbøfjorden
Skorbøfjorden er ein fjord i Sildegapet på nordsida av øya Selja i Stad kommune i Vestland. Fjorden ligg mellom Selja og Stadtlandet
Fjorden strekkjer seg 3,5 km frå Skorbøen på sørsida av Stadtlandet og inn til Selje.
Pizzo Solögna
Pizzo Solögna er eit fjell i Dei lepontinske Alpane i kantonen Ticino i Sveits.
Tetnuldi
Tetnuldi er eit fjell i sentrale delar av Store Kaukasus i regionen Svaneti i Georgia. Det har ei høgd på 4 858 meter. I følgje dei fleste kjelder er Tetnuldi det tiande høgaste fjellet i Kaukasus. Fjellsidene er stort sett dekte med isbrear over 3 000 meter.
Nordmøre
Nordmøre er den nordaustlegaste delen av Møre og Romsdal fylke og består av kommunane Aure, Averøy, Eide, Gjemnes, Halsa, Kristiansund, Rindal, Smøla, Sunndal, Surnadal og Tingvoll. Nordmøre utgjer saman med Romsdal og Sunnmøre dei tre tidlegare futedøma, Nordmørs fogderi, Romsdals fogderi og Søndmørs fogderi, som no utgjer fylket Møre og Romsdal.
På 800-talet vart Nordmøre styrt av Mørejarlane.
Nordmørsdialekten høyrer til den uttrøndske gruppa av austnorske målføre.
Nordmøre har kring 62 000 innbyggjarar.
Finn Thorsen
Finn Thorsen er ein norsk tidlegare idrettsutøvar frå Hamar, mest kjend som fotballspelar, var også aktiv skeiseløpar nokre år. Mellom 1962 og 1971 spelte han 48 landskampar for Noreg på midtstopparplass.
Thorsen var i yngre år like kjend for sine prestasjonar på skeisebana, som på fotballbana. I 1959 vart norsk juniormeister i skeiseløp, som medlem av Hamar Idrettslag. Den 16. september 1962 debuterte han som midtstoppar (senterhalf) for Noreg på Ullevaal stadion, ein landskamp som enda med norsk siger 2-1 over Sverige.
Vinteren 1963 vart hans siste på skeiser, og han melde overgang frå fotballavdelinga i Hamarkameratene til IK Skeid våren 1963. Gjennom fem sesongar i osloklubben vann han to cupgull og var sentral då Skeid vann sitt einaste seriegull i 1966. Då Hamarkameratene i 1968 var på plass i 2. divisjon, vende han tilbake til fødebyen. Sesongane 1970-73 spelte Thorsen og Hamarkameratene i 1. divisjon, den fyrste sesongen kom laget på bronseplassen i serien.
Thorsen spelte 48 landskampar for Noreg i tida fram til 1971. Han var med både då Skottland vart slått 4-3 i Bergen i 1963 og i 3-0-sigeren over Jugoslavia i 1965. Thorsen var «en sikker og elegant stopper, eksemplarisk ren i taklingene og presis i avleveringene».
Sisco Mesa
Sisco Mesa er ein isdekt mesa med bratte fjellveggar og ein topp som er nesten 4 km lang med ei høgd på 3350 moh. Han ligg like nord for Haworth Mesa mellom toppen av Norfolk- og Olentangybreen i Wisconsin Range. Han vart kartlagd av United States Geological Survey (USGS) frå landmålingar og flyfoto tekne av U.S. Navy 1960-64. Han vart namngjeven av Advisory Committee on Antarctic Names (US-ACAN) etter Joseph J. Sisco som assistent i International Organization Affairs, og styreleiar i Antarctic Policy Group i 1966.
Kai Ove Stokkeland
Kai Ove Stokkeland er ein norsk fotballspelar frå Egersund.
Han spelte tidleg på Egersunds IK, der han hadde 100 A-kampar. I 1998 gjekk han over til Bryne FK, der han spelte 15 sesongar. For Bryne har han 237 seriekampar og 20 mål (per 2007). I desember 2012 skreiv han kontrakt med moderklubben Egersunds IK att.
Svarstad
Svarstad ein tettstad i Larvik kommune i Vestfold og Telemark. Tettstaden ligg ved Numedalslågen, om lag 46 kilometer nord for kommunesenteret Larvik og 11 kilometer sør for Hvittingfoss i Kongsberg kommune. Svarstad har og var administrasjonssenteret i den tidlegare kommunen Lardal.
Den viktigaste næringsverksemda i Svarstad er trevareindustri, mellom anna sagbruk og ferdighusproduksjon. Tettstaden har ein daglegvarebutikk. Utanfor tettstaden ligg Svarstad skisenter, med fem større skibakkar og to mindre retta mot ungar. Sentralt i tettstaden ligg skogfeltet Holemyra som blir brukt til turområde. På Svarstad står Svarstad kyrkje, ei langkyrkje av grovt tømmer frå 1657.
Dwarka
Dwarka (av sanskrit dwar, 'port' og ka, 'Brahma') er ein gammal by i den indiske delstaten Gujarat, og ein viktig stad i hinduismen. Byen ligg på vestkysten av Okhamandal-halvøya, ved munningen av Gomtielva i Kutchvika. I 2011 hadde han eit folketal på 38 873.
Dwarka er eit av fire hinduiske valfartsmål kjend som tsjardham, og ein av Sapta Puri, sju viktige valfartsmål i India. Dwarka blir ofte identifisert med Dvārakā, riket som i mytologien blei styrt av Krisjna, og er rekna som den første hovudstaden til Gujarat.
Kleven Verft
Kleven Verft ligg på Dimnøya i Ulstein kommune med utsikt mot sentrum av Ulsteinvik.
I juli 2020 vart verftet erklært konkurs.
Sporvefamilien
Sporvefamilien, i kortform kalla sporvar, er ein biologisk familie av små sporvefuglar, Passeridae. Dei er òg kjent som verklege sporvar, eller sporvar i «den gamle verda». Sporvar er òg eit namn som blir brukt for ei slekt i familien, Passer. Passeridae er ulike frå dei amerikanske sporvane, som liknar i utsjånad og er plassert i busksporvfamilien, Emberizidae. Sporvar kan vere dei mest kjende av alle ville fugleartar ettersom fleire sporveartar hekkar i eller nær busetnader, og særleg finn store mengder gråsporv og pilfink innanfor byar. Dei er først og fremst frøetarar, sjølv om dei òg et små insekt. Nokre artar søkjer føde rundt byar, og nett som måsar og duer vil dei gjerne ete nesten kva som helst i små mengder.
Seyi Olofinjana
Oluwaseyi George Olofinjana er ein nigeriansk tidlegare fotballspelar som i 2010/11-sesongen spela på midtbanen for Cardiff i nest høgste divisjon i den engelske serien, på lån frå Hull City, og for det nigerianske landslaget.
Kleven Verft
Oppstart og vekst til stort konsern
Verksemda vart starta av Marius Kleven (1900-1979) i 1939. Då bygde han ei lita smie, der han tok på seg ymse oppdrag på kveldstid, M. Kleven Mek. Verksted. Etter kvart kom dei fire sønene hans med i i verksemda. Frå 1944 arbeidde Marius Kleven på heiltid i smia. Dei første åra vart det mest vedlikehalds- og ombyggingsarbeid for fiskeflåten. Det første nybygget kom i 1961.
Sporvefamilien
Skildring
Dei fleste sporveartane er små, tettbygde, brune og grå fuglar med korte halar og kort, kraftig nebb. Skilnadene mellom artane i familien kan vere spissfindige. Medlemmer av denne familien varierer i storleik frå brunsporv (Passer eminibey), på 11,4 centimeter og 13,4 gram, til tjukknebbsporv (Passer gongonensis), på 18 centimeter og 42 gram. Fysisk liknar sporvar på andre frøetande fuglar, til dømes finkar, men sporvar har ei rudimental, dorsal ytre primærefjør og eit ekstra bein i tunga. Dette beinet hjelper den stive tunga til å handtere frø. Andre tilpassingar for å ete frø er spesialisert nebb og langstrakt og spesialisert fordøyingssystem.
Seyi Olofinjana
I 2003 og 2004 spelte Olofinjana for Brann i den norske Tippeligaen, der han vart ein svært populær spelar. Han vart selt frå Brann til Wolverhampton Wanderers for 22 millionar kroner, ein av dei største overgangssummane nokonsinne for ein Brann-spelar. I 2014 pelte han for Start.
Olofinjana er utdanna i Nigeria som kjemisk ingeniør.
Sporvefamilien
Distribusjon og habitat
Generelt er sporvane fuglar som lever i opne habitat, inkludert grassletter, ørken og krattskog. Alle fjellsporvar, Montifringilla, lever på høge breiddegrader. Nokre artar som pilfink, lever i ope skogsterreng. Den avvikande arten, kanelbrillefugl, har det mest uvanlege habitat i familien, dei lever i trekroner i tåkeskog i Filippinene.